Begitukah Cinta

Begitukah Cinta ialah sebuah siri drama televisyen Malaysia 2011 arahan Haris Kadir yang Dibintangi oleh Nazim Othman dan Ainul Aishah. Siri ini memulakan tayangan perdana di Slot Akasia, TV3 bermula 14 Februari 2011 menggantikan Tiramisu.

Sinopsis
Mengisahkan Riana dan Nazril yang pada mulanya kawan biasa, akhirnya menjalinkan cinta. Namun, darjat menjadi benteng besar umpama pemisah untuk hidup bahagia. Nazril adalah anak keluarga berada dan ternama, sedangkan Riana pula dilahirkan yatim piatu, dan dibesarkan nenek sejak kematian ibu bapanya.

Belajar di kolej sama, Nazril menjadi buruan gadis sebaya, manakala Riana terpaksa memendam rasa kerana kedudukan mereka yang jauh berbeza. Namun, panggilan cinta merapatkan perasaan yang selama ini menjadi rahsia, akhirnya tidak mampu dibendung lagi. Nazril meluah rasa cinta, dan Riana menerima dengan perasaan yang berbelah bagi.

Akibat kesempitan hidup, Riana terpaksa berhenti belajar. Neneknya, Halimah, menyesali keputusan drastik Riana dan menganggap tindakan itu satu kesilapan besar. Selepas menerima ugutan daripada ibu Nazril yang mahu Riana menjauhi anaknya, bapa saudara Riana, Malik pula memaksa dia untuk berkahwin dengan seorang rakannya yang kaya. Riana enggan, tetapi dipaksa kerana Malik sudah `menjual’ Riana dengan harga RM100,000. Akibat ugutan perkosa oleh Malik, Riana melarikan diri dari rumah, tanpa diketahui Halimah dan Nazril.

Satu malam, kehormatan Riana hampir tergadai angkara seorang lelaki dan teman rapatnya, Roza. Apakah kemungkinan yang bakal terjadi? Hayati kuasa utuh cinta dan kasih sayang yang mampu mengubah nasib?

Pelakon
Pelakon Utama
 Nazim Othman sebagai Nazril
 Ainul Aishah sebagai Riana
Pelakon Pembantu Utama
 Ramona Zamzam sebagai Erin
 Zulin Aziz sebagai Roza
 Aida Khalida sebagai Hanim
 Ku Faridah sebagai Halimah
 Wan Nor Azlin sebagai Datin Maisara
 Khairil Anwar Aman sebagai Dato' Raiz
 Sahronizam Noor sebagai Malik
 Hasnah Hashim sebagai Mak Timah
 Azman Nor sebagai Latif
 Ghazal Abu Noh sebagai Pak Tahir
 Hafiz Halim sebagai Amran
 Mandy Chong sebagai Madam Anne
 Nuremy Ramli sebagai Shani
 Azar Azmi sebagai Suzy

Penampilan istimewa
 Rahim Razali
 Rosyam Nor

Pelakon kanak-kanak
 Nur Fureena Ezlin sebagai Farisya
 Rykarl Iskandar sebagai Syakir
 Mia Sara Nasuha

 Rujukan 

Kategori:Rancangan TV3
Kategori:Drama Melayu 2011